
התובע:                 מנחם דויטש 66643404
                               מרחוב יוסף נקר 7, פתח תקווה 49773
   
ע"י ב"כ עו"ד אריאל פרייברג  (מ"ר 62254) 
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: office@freiberg-law.com

      – נ ג ד –

הנתבעת:                 "הפול" המאגר הישראלי לביטוחי רכב
			מרחוב אצ"ל 1, ראשון לציון
			טל': 03-9424300; פקס: 03-9424346
			דוא"ל: osnat@pool.org.il

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	791 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגישו כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 














חלק 2: 

(1) בעלי הדין : 

1. התובע, יליד 28/10/1984, היה בכל הזמנים הרלבנטיים לתביעה זו הנוהג ו/או המשתמש באופנוע הנושא מספר רישוי 37-889-32 (להלן:" רכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.


רצ"ב תעודת חובה, תמונות וטופס דיווח ראשוני על תאונה מסומנים, ״כנספח 1״.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

4. התובע, עובר לתאונה עבד בחברה ביטחונית בתחום הכטב"מים ואמצעי הגנה מכלי טיס בלתי מאויישים, התקשה מחמת התאונה ותוצאותיה בביצוע עבודתו, נזקק להפוגות ממושכות במהלכה, כתוצאה מאופי הפגיעה ואופי העבודה לאחר התאונה ותוצאותיה, בשים לב למגבלותיו הוחלט על סיום העסקתו והוא פוטר.

5. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

6. עקב מגבלותיו הנובעות מהתאונה נזקק התובע להוצאות ניידות ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 09/02/2023, בכביש עירוני בפתח תקווה, בשעות הערב, החליק התובע עם האופנוע, נפגע ונחבל בגופו (להלן: "התאונה").

8. לאחר התאונה הגיע התובע לביתו, כשהוא כאוב, וחבלות מעטרות את גפיו, חיטא וניקה את השפשופים ושהה במנוחה עם נטילת משככי כאבים בתקווה כי המדובר הוא בחבלות שיחלפו לאחר מנוחה ונטילת תכשירים לשיכוך כאב במסגרת ביתית.

9. נוכח החמרה בכאבים ובהגבלה בתנועות זרוע וכף יד ימין, כאבים והגבלה בתנועות הגב וכאבים בבית החזה עד כדי השפעה על התפקוד פנה התובע לקבלת טיפול רפואי שם אובחנו חבלות בבית החזה מימין, בעמוד השדרה הגבי, ובשורש כף יד ימין. מרשי הופנה לביצוע בדיקות הדמיה בשאלה של שבר, בהמלצה לנטילת משככי כאבים ומנוחה בת 15 ימים.

10. בדיקת הדמיה שביצע הדגימה שבר בצלע מס' 9 והומלץ לו על מנוחה ממושכת וטיפול שמרני.

11. התובע אשר המשיך לסבול מכאבים והגבלה בתנועות זרוע וכף יד ימין ביצע תרגילים לחיזוק ושיפור הטווחים ומשלא הועילו פנה לקבלת טיפול רפואי אשר המליץ על טיפול שמרני, ביצוע טיפולי פיזיותרפיה והמשך מעקב בטרם הצורך בהתערבות ניתוחית.

רצ"ב תעודות רפואיות, מסומנות "כנספח 2".

12. מאז התאונה סובל התובע מכאבים ומהגבלה בתנועות כף יד ימין והאגודל, מקושי באחיזה, מקושי בתפיסה ואחיזת חפצים, מקושי בביצוע פעולות ידניות, מכאבים וקושי בהפעלת כף יד ואצבעות ידו הימנית, מכאבים עזים והטיפולים בו צפויים להימשך גם בעתיד. 

13. התובע, שכיר בחברה ביטחונית, פוטר ממקום עבודתו מחמת התאונה ותוצאותיה ונגרמו לו הפסדי שכר, ויגרמו לו הפסדי שכר גם בעתיד.

רצ"ב מכתב פיטורין, מסומנות "כנספח 3".

14. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.

15. עקב מגבלותיו הנובעות מהתאונה, בשים לב לכך שבמועד התאונה התנייד באמצעות כלי רכב דו גלגלי, נזקק התובע להוצאות ניידות ולהסעות מיוחדות, ויזקק לכך גם בעתיד. 
                       
חלק 3 

16. להלן פירוט נזקי התובע:
1. נזק מיוחד:  
(1)  פגיעה בכושר ההשתכרות בעבר –			          110,850 ₪ 
(2)  עזרת הזולת בעבר –	           				              18,000 ₪  
(3)  הוצאות רפואיות ונסיעות לטיפולים בעבר –	           5,250 ₪ 
(4)  הסעות מיוחדות והוצאות ניידות בעבר -      		9,500 ₪

2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות בגין נסיעות מיוחדות ומוניות בעתיד. 
(5)  פיצוי בגין נזקיו הלא ממוניים של התובע. 



פירוט העובדות המקנות סמכות לבית המשפט:
 
17. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

18. הנתבעת חייבת לפצות את התובע בהיותה מבטחת השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעת  לדין ולחייבה, לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	



                                                                                          ______________
						               אריאל פרייברג, עו"ד
								          ב"כ התובע

